b'\n_START_ARTICLE_\nUpravljanje z znanjem\n_START_PARAGRAPH_\nUpravljanje z znanjem (ang. Knowledge Management) je proces zajemanja, razvoja, izmenjave in u\xc4\x8dinkovite uporabe organizacijskega znanja.\xc2\xa0To se nana\xc5\xa1a na ve\xc4\x8dnamenski pristop k doseganju organizacijskih ciljev z najbolj\xc5\xa1o uporabo znanja._NEWLINE_Malhorta (2000) predlaga definicijo: \xc2\xbbupravljanje znanja omogo\xc4\x8da bistvene rezultate prilagajanja organizacije, pre\xc5\xbeivetje in konkuren\xc4\x8dnost v nara\xc5\xa1\xc4\x8dajo\xc4\x8dih nepovezanih spremembah okolja. Bistveno pa je, da utele\xc5\xa1a organizacijske procese, ki i\xc5\xa1\xc4\x8dejo sinergijo podatkov in kapacitet obdelave podatkov, ki jo omogo\xc4\x8dajo informacijske tehnologije z ustvarjalnostjo in inovativnostjo posameznikov.\xc2\xab\xc2\xa0_NEWLINE_Vzpostavljena disciplina od leta 1991 (glej Nonaka 1991) vklju\xc4\x8duje prakse s podro\xc4\x8dja poslovne administracije, informacijskih sistemov, upravljanja in informacijskih znanosti. Nedavno so k razvoju znanosti upravljanja z znanjem pri\xc4\x8dela prispevati tudi druga podro\xc4\x8dja, vklju\xc4\x8dno z informatiko, mediji, ra\xc4\x8dunalni\xc5\xa1tvom, javnim zdravjem in javna politika. Prav tako nekatere univerze ponujajo namenske magistrske programe iz upravljanja z znanjem._NEWLINE_Mnoga ve\xc4\x8dja podjetja, javne ustanove in neprofitne organizacije del sredstev namenijo za razvoj upravljanja z znanjem, pogosto kot del svoje poslovne in informacijske strategije ali oddelka za upravljanje s \xc4\x8dlove\xc5\xa1kimi viri. Tak\xc5\xa1nim organizacijam nekatera podjetja ponujajo svetovanja o strategijah in nasvetih v zvezi z upravljanjem z znanjem._NEWLINE_Znanost upravljanja z znanjem se navadno osredoto\xc4\x8da na organizacijske cilje, kot so izbolj\xc5\xa1ati produktivnost, konkuren\xc4\x8dno prednost, inovacije, deljenje pridobljenih izku\xc5\xa1enj, povezovanje in stalno izbolj\xc5\xa1evanje organizacije. Upravljanje z znanjem se prekriva z organizacijskim u\xc4\x8denjem, vendar je upravljanje z znanjem bolj strate\xc5\xa1ko sredstvo in daje poudarek na spodbujanju izmenjave znanja. To pa je dejavnik, ki omogo\xc4\x8da organizacijsko u\xc4\x8denje.\n_START_SECTION_\nZgodovina\n_START_PARAGRAPH_\nUpravljanje z znanjem si \xc5\xbee dolgo prizadeva, da bi vklju\xc4\x8dila diskusijo ob delu, formalno pripravni\xc5\xa1tvo, razpravljalne forume, strokovne knji\xc5\xbenice, profesionalno usposabljanje in mentorske programe. S pove\xc4\x8dano uporabo ra\xc4\x8dunalnikov v drugi polovici 20. stoletja, so se pojavile razli\xc4\x8dne specifi\xc4\x8dne posodobitve tehnologij kot so baze znanje, specializirani sistemi, zbirke znanja, sistemi za pomo\xc4\x8d pri odlo\xc4\x8danju, intraneti in ra\xc4\x8dunalni\xc5\xa1ka podpora pri delu._NEWLINE_Leta 1999, se je uveljavil izraz upravljanje osebnega znanja, ki se nana\xc5\xa1a na upravljanjem z znanjem na individualni ravni._NEWLINE_Prvi znaki o pomembnosti upravljanja z znanjem so se pojavili v podjetni\xc5\xa1tvu bolj konkretno na podro\xc4\x8djih na\xc4\x8drtovanja, procesov in meritev. Klju\xc4\x8dnega pomena sta bili spoznanji, ki vklju\xc4\x8dujeta ljudi in kulturne norme, ki vplivajo na njihovo vedenje. Ti spoznanji sta najpomembnej\xc5\xa1i za uspe\xc5\xa1no ustvarjanje, \xc5\xa1irjenje in uporabljanje znanja. Kognitivni, socialni in organizacijski u\xc4\x8dni proces so klju\xc4\x8dni za uspe\xc5\xa1no strategijo upravljanja z znanjem. Merjenja, ben\xc4\x8dmarking in motivacija so bistvenega pomena za pospe\xc5\xa1itev u\xc4\x8dnega procesa in kulturnega napredka. Kraj\xc5\xa1e, upravljanje z znanjem lahko doprinese presenetljive izbolj\xc5\xa1ave posamezniku in organizacijam, \xc4\x8de je namensko, konkretno in prakti\xc4\x8dno naravnano.'